《余芳园坐吟香榭作》
清代·陈长孺

亭沼回环绿树遮，吟襟疏散契烟霞。败荷经雨瘦于叶，荒苇摇烟凉欲花。

落落吾生伤逆旅，茫茫尘事感天涯。幽栖依约清苕好，一桁峰鬟最忆家。

作者简介：（1811—1862）清浙江归安人，字稚君。拔贡生。熟于湖州掌故，对清初以来诸老遗文轶事，记之甚详。博学，收藏金石书画甚富。太平军破湖州时死。有《偕隐堂诗文集》、《画溪渔父词》。